всички промени в характеристиките на влака, засягащи експлоатационните му показатели, или за всички промени, които могат да засегнат възможността за движение на влака по определеното за него трасе.
 Управителят на инфраструктурата и железопътното предприятие определят условия и процедури за временно движение на влаковете при влошени условия и ги поддържат в актуализиран вид.
 4.2.2.7.2Необходими данни преди потегляне
 Преди потеглянето на влака железопътното предприятие има грижата да предостави на управителя (управителите) на инфраструктурата следните данни, необходими за безопасната и ефективна експлоатация:
 –идентификацията на влака;
 –наименованието на железопътното предприятие, отговарящо за влака;
 –действителната дължина на влака;
 –данни дали влакът превозва пътници или животни, когато това не е предвидено;
 –всякакви работни ограничения, като се посочват возилата, за които те се отнасят (габарит, ограничения на скоростта и др.);
 –информация, която управителят на инфраструктурата изисква за превоза на опасни товари.
 Железопътното предприятие уведомява управителя (управителите) на инфраструктурата, ако даден влак няма да ползва определеното за него трасе или е отменен.
 4.2.2.8.Изисквания за видимост на сигналите и знаците по протежение на линията
 Машинистът трябва да е в състояние да наблюдава сигналите и знаците по протежение на линията, а самите те трябва да позволяват наблюдение от страна на машиниста, винаги когато това е необходимо. Същото важи за други видове знаци покрай линията, ако са свързани с безопасността.
 Следователно сигналите, указателите по протежение на линията, знаците и информационните табели трябва да бъдат проектирани и разположени по подходящ начин за улесняване на горепосоченото. Въпросите, на които следва да се обърне внимание, включват:
 –знаците и информационните табла да бъдат подходящо разположени така, че предните светлини на влака да позволяват на машиниста да прочита информацията;
 –да се предвиди подходящо осветление с достатъчен интензитет, когато е необходимо информацията да бъде осветена;
 –когато се използват светлоотразителни знаци, отразяващите свойства на използвания материал да отговарят на съответните спецификации, а знаците да са изработени така, че предните светлини на влака да позволяват на машиниста лесно да прочита информацията.
 Кабините на машинистите трябва да бъдат проектирани по подходящ начин, така че машинистът да може да вижда лесно показваната му информация.
 4.2.2.9.Бдителност на машиниста
 Необходимо е средство за бордово следене на бдителността на машиниста. То трябва да се намесва, привеждайки влака в неподвижно състояние, ако машинистът не реагира в рамките на определено време; интервалът от време е уточнен в ТСОС „Подвижен състав“.
 4.2.3.Спецификации, отнасящи се за експлоатацията на влаковете
 4.2.3.1.Планиране на влаковете
 В съответствие с Директива 2012/34/ЕС управителят на инфраструктурата посочва какви данни е необходимо да се предоставят при искане на трасе за даден влак.
 4.2.3.2.Идентификация на влаковете
 Всеки влак се идентифицира чрез номер на влака. Номерът на влака се дава от управителя на инфраструктурата при определянето на влаковия маршрут и трябва да е известен на железопътното предприятие и на всички управители на инфраструктурата, участващи в експлоатацията на влака. Номерът на влака е уникален за всяка ж.п. мрежа. Следва да се избягва промяна на номера на влака по време на неговото пътуване.
 4.2.3.2.1Формат на номера на влака
 Форматът на номера на влака е определен в ТСОС „Контрол, управление и сигнализация“ (наричана по-долу и „CCS TSI“, Регламент (ЕС) 2016/919